bavarian-nlp/barwiki-20250901 huggingface dataset:
Gstanzl

S'Gstanzl is a boarische Liadform, moast ois Spottgsang. Es san Vierzeila, de ibawiegend im Drei-Viatl-Takt und nua vo de Buama gsunga wern.
Heakumft und Vabroadung.
Heakumft.
S'Wort kimmt woascheinli ausm Italienischn, wo 'stanza" oafoch Strophn hoasst.
Je noch Heakumft wern de Gstanzln aa "Schnadderhüpfl, Schanderhagge, Stückl, Possen-, Trutz- und Spitzliedln, Schleifer, Haarbrecher-Gsangln, Plopper- und Pleppa(lieder), Schwatzliedln, Flausen und Schmetterliedln, G’setzln, Basseln, Vierzeilige, Kurschza Liadlan, Schelmeliedle, chorze Liedle, Rappedietzle, Schlumperliedla oder Rundas", usw. gnennt.
Vabroadung.
Gstanzln gibts vor oim in Östareich und Bayern, bsundas in Obabayern, Soizburg, Obaöstareich und Tirol.
De Schnaderhüpfl kennt ma dagegn in in da Schweiz, in Schwobm, Elsass, Thüringen, Obersachsn und Schlesien.
In ganz Eiropa gibts ähnliche Liadforman. Dazua ghean a de Limericks.
Vui vo de oipnländischn Liada san eigentli Gstanzlliada. Des hoaßt, das de aus mehran Gstanzln zsammgstejt san, de in bestimmta Foign zsammghean. Oft weadn de Strophn mit an Jodler obgschlossn.
Beispui.
Boarisch Hiasl.
Dees Hiasl-Liad hod no vui mehr Strophn, dees san nur de easchtn vier:
I bin da boarisch Hiasl
koa Kugl geht mar ei
drum fiacht i aa koan Jaga
und soits da Deifi sei
Im Woid drauss is mei Hoamat
Im Woid drauss is mei Lebm
Do schiass i Reh und Hirschal
Und Wuidschwein aa danebm.
Wos soi i mi aa fiachtn
mei Kugl trifft jo guat
und wann de Stroafn kemma
dees sogt ma zeascht mei Gmuat
Und wanns mi aa umringa
de dumma Eslkepf
segns mi, in boarisch Hiasl
so laffas glei, de Trepf.
Gstanzl Inhoid.
Diandln und Sex, Stänkarein, Spott gegn de Obrigkeit und Kirchn san de haifigstn Gstanzlthemen. Weidare Themen san Brauchtum und Hoamat. Es gibt owa aa Nonsens-Gstanzln aus Spaß an da Freid.
Liabschoft und Sex.
Meistns zwoadeitig oda aa oadeitig; dees is aa s'beliabtaste Gstanzlthema:
Mei Vadda is a Bäcka, 
A Bäcka, bin aa i, 
Mei Vadda backt de Semmen, 
und de Weiba de back i. 
Hob a niglnoglneis Kammal
und a niglnoglneis Bett, 
und a niglnoglneis Dirndal 
owa niglnogln deaf i s net.
Stänkarein.
Da zwoatbeliabtaste Gstanzlinhoid:
Buama wanns Raffa woits 
brauchts es grod sogn 
s'Messa is gschliffm 
und d'Faist, de san glodn 
Mei Vadda is a Jaga, 
A Hund, an odrahta, 
Gehd aus mit da Bichs, 
Oba hoam bringt a nix.
Unsinn.
Da Inhoid vo Gstanzln ko oba aa voi unsinnig sei:
&lt;poem&gt;Da Boch is iwa d'Stross auffigrunna
d'Fisch hom vo de Bam owagsunga
d'Kia hom si Schwoimnesta baut
do hom d'Leit gschaut.&lt;/poem&gt;
&lt;poem&gt;Mia san insa drei Briada,
und mia samma vom Leara
duat koana koa Guat
owa dafia samma meara.&lt;/poem&gt;
Alf Poier

Da Alf Poier (* 22. Feba 1967 in Judnburg, Steiamoak) is a östareichischa Musika, Kabarettist, Mola, Philosoph und Autor. Wengam eignoatign Stil vu seim Kabarett und seine Büidln kau ma eam an Surrealistn nenna.
S'Lem.
Söiba sogt a, dass ea "müttalichaseits geboan" woan is, wos ma eam a glaubn deaf. Noch da Schui (1987-1995) hod ea untaschiadlichste Sochn ausprobiat, so woa ea unta aundarem Nochtwächta, Köina, Empfaungsdame, Obflussreiniga und eafoigreicha Laungstrecknläufa. 1995 hod ea in Graz beim "Kleinkunstvogel" sein easchtn Auftritt ois Karabettist ghobt und is glei Zwoata woan. Seithea hod ea einige Programme (unta ondam "Zen", "Mitsubischi") außabrocht und a Buach gschrim ("Mein K(r)ampf").
Bekaunnt woan is ea in gaunz Eiropa zweng seina Teilnauhme am Eurovision Song Contest 2003. Mit "Weil der Mensch zählt", am Liadl im Steira Dialekt, in dem klane Hasal und die Frau Holle voakemman, hod ea de gaunze Vaaunstoitung vaoascht und is dabei sogoa nu guat aukemma. Ea hod in 6. Plotz erreicht, wofia ea si gschaumt hod, weil ea Easchta oda Letzta wean woit.
2005 woit ea wieda mitmochn, is oba am Abstimmungssystem vum ORF gscheitert. Ea hätt fost doppit so vüi Stimmen ghobt wia de "Siega", oba de hom weniga Gwicht ghobt.
Marknzeichn.
S'Karakteristische vu eam san de eignoatign Büida, de oft Woatspiele (zum Beispüi "Reh-konvaleszent") zum Thema hom. Aa total unmögliche Sochn wia "Päpste beim Fachsimpeln" san in seim Programm.
Trentino-Sidtiroul

Welsch- und Sidtiroul (a Treant-Sidtiroul oder Trentino-Siditiroul) (italienisch Trentino-Alto Adige, bis 1972 Trentino-Tirouler Etschlond) isch die nerdlichschte Region va Italien. Sie isch 13.607 Quadratkilometa grouß und hot rund 1.051.951 Einwouner (2013). Die Londschoft isch schtork durch die Olpn gepräg, bsunders von die Dolomitn. Dor Hauptfluss isch die Etsch, auf de a der italienische Nome von Sidtiroul zrugggeat ("oubers Etschlond").
Politik und Rechtsschtatus.
Haupstod von der Region isch Treant, die Funktionen von dr Hauptstod (Togungsort vom Regionalrot und Verwoldungssitz) toaln si Treant und Boazn.
Die Region beschteat aus die zwoa autonomen Provinzn Sidtiroul und Treant (Trentino).
Die Region hon an Sondeaschtatus. Dr sell garantiert a weitgehende Autonomie: in dor Gsetzgebung, in dor Verwoltung (Schual, Gsundheit), in die Finanzn. Dor Groaßtoal von de Kompetenzn von dr Region isch ober an die Provinzn ibertrogn gwurdn.
Dr Fortbeschtond von dor Region isch rechtlich und politisch gsichort: Af dr oan Seit isch die per Verfossungsgsetz und Stootsvertrog mit Öschterreich ogsegnete Sotzung (Verfossung) von der Region Grundlog von dor Sidtirouler Autonomie. Und dorzua isch in dr Verfossung von Italien veronkert: "Die Provinzn Trentino und Sidtiroul bildn die Region" (Art.116, Abs.2).
Defakto sein die zwoa in dr Region veroantn Provinzn als separate Regionen betrochtet: So weadn zum Beischpiel in die europäischn Schtatischtiken die zwoa Provinzn als oanzelne Regionen aufgfiart.
Die Hauptwirtschoftszweige sein Londweadschoft und Fremdenverkear, Induschtrie gibs lei rund um die greaßern Schtädt.
Doe Region keart zu die wohlhobendschten in Italien und in Europa (Bruttoinlåndsprodukt pro Koupf ibor 30.000 Euro) und hot oane von die niedrigschtn Orbeitslosnzohln in Italien und Europa (untr 3 Prozent).
Hogg

A Hogg, aa Hogga oda Hoggn (dt.: Axt), is a oids Weakzeig zan spoitn, zatein und forma vo Hoiz.
Im Untaschied zua Hogg, wo zwoahende vawendd wead, is a Hagge (std. "Beil") a kloane Hogg, wo ma oahendi nutzt.
De traditioneje Hogg besteht aus am Hoizschoft und am Stoibladdl mit oana gschliffanan Schneid.
Friara san Hogg aa ois Woffm eigsetzt worn. De US-Army vawendd heit no Hogg ois Weakzeig und Woffm (schaug: Tomahawk).
Gschicht.
De Hogg is oane vo de ejtastn Werkzeig ibahapts. Hogg gibts scho seit da Stoazeit. Do sans moast aus Feiastoa heagstejt worn und worn ned gschliffa. Spada hod ma Hogg aus Bronze, Kupfa und Eisn gmocht. Nebm da Funktion ois Werkzeig worn Hoff vo Ofang o aa Woffm. Dazua ham Hogg aa kuitischn Charakta ghobt, des wo ma aus da jingan Gschicht aa vo de Indiana kennt.
Adolf Hitler

Da Adolf Hitler (* 20. Aprü 1889 in Braunau am Inn, Östarreich; † 30. Aprü 1945 in Berlin durch Suizid) wor vo 1933 bis 1945 Diktator vom Deitschn Reich.
Ea is ab 1921 Parteichef vo da NSDAP, ab 1933 Reichskanzler und ab 1934 (nachm Doud vom Reichspresidenten Paul von Hindenburg) „Fiara und Reichskanzla“ (dt.: Führer und Reichskanzler) gwen.
Da Hitler is 1913 aus seim Hoamatland Östarreich vua da Eiberuaffung ins K&amp;K Heer af Minga ausgwaundat. A Joar spada hod da Erschte Wejdkriag ogfangt und er hod si glei am Ofang freiwillig ois Soidot fia Deitschland gmejdt. Nochm Kriag hod a in da NSDAP Karriere gmocht. Am 8. Novemba 1923 hod a vasuacht, in Bayern z putschen. Da Hitler-Putsch is oba vo da boarischen Polizei niedagschlogn worn. Da Richter Georg Neithardt wor nacha recht muid bei da Vahandlung gegan Hitler und seine Leit. Da Hitler hod bloß de Mindesstrof fiar an Houchvarot (fimf Joar) kriagt und am End ned amoi a ganzs Joar obgsessn. In da Hoft z Landsberg am Lech hod a nacha "Mein Kampf" gschriem. Ab 1929/1930 hod de NSDAP imma mehra Wählastimma in Deitschland kriagt und 1933 is a nacha Reichskanzla worn. Untam Hitler ham de Nationalsozialisten im Deitschen Reich a Diktatur afbaut. Se ham de Oppositionsparteien vabotn und politische Gegna und Minderheitn wia de Judn vafoigt und umbrocht. Nacha homs in Zwoatn Wejdkriag ozettelt. Desweng san in Eiropa schätzungsweis 30–35 Milliona Leit ums Lem kema, do drunta alloa sechs Milliona Judn. Deitschland und Eiropa worn in weitn Tein zasteat.
Da Hitler hod si mid seina Oidn, da Eva Hitler, geb. Braun, am 30. Aprui 1945 in seim Bunka in Berlin sejba hoamdraad.
 Band 1: 1925; 2. Auflage 1926; 1932: "Eine Abrechnung."
 Band 2: 1927; 2. Auflage 1932: "Die nationalsozialistische Bewegung."
Parodien.
Außerdem werd Adolf Hitler häufig in Trickfilm-Serien wia "Die Simpsons" und "South Park" parodiad.
 Band 1: 1925; 2. Auflage 1926; 1932: "Eine Abrechnung."
 Band 2: 1927; 2. Auflage 1932: "Die nationalsozialistische Bewegung."
 Band 1: "1889–1936", 1998, ISBN 3-421-05131-3;
 Band 2: "1936–1945", 2000, ISBN 3-421-05132-1.
 Register-Band 1889–1945." Bearbeitet von Martin Zwilling, Deutsche Verlags-Anstalt, Stuttgart/München 2001, ISBN 3-421-05563-7."
*"Hitler: 1889–1945." Pantheon, München 2009, ISBN 978-3-570-55094-6.
Engelsberg

Engelsberg (boarisch aa: Engeschberg ghoaßn) is a Gmoa im obaboarischn Landkroas Traunstoa.
Geografie.
Engelsberg is de neadlichste Gmoa vom Landkreis Traunstoa. Sie besteht aus 103 Ortschaftn, Weiler und Oaödn, de mit 92 km Gmoastraßn verbundn san.
Gschicht.
Des Kloster Baumburg hot bis zur Säkularisation 1803 umfangreichn Zehntbesitz in Engelsberg ghabt. Engelsberg hot zum Rentamt Burghausen und zum Landgricht Trostberg vom Kuafiastntum Bayern ghert. 1818 is mit'm Gmoaedikt de jetzige Gmoa entstandn, sie is durch Zsammalegung vo Eiting, Maisenberg und Engelsberg im Joa 1972 vagreßert worn.
Eihwohnaentwicklung.
Auf dem Gebiet vo da Gmoa san 1970 1327, 1987 dann 1847, 2000 2721 2014 2579 und im Joa 2015 2574 Eihwohna zejt worn.
Politik.
Buagamoasta is da Lackner Martin.
De Gmoasteuereinnahmen warn im Jahr 1999 umgerechnet 1147 T€, davo warn de Gewerbesteuereinnahmen (netto) umgerechnet 411 T€.
Wirtschafd und Infrastruktur.
Wirtschafd sowia Land- und Forstwirtschafd.
Es hot 1998 nach da amtlichn Statistik im Bereich vo da Land- und Forstwirtschafd sechs, im produzierenden Gwerbe 454 und im Bereich Handel und Vakea 36 sozialversicherungspflichtig Bschäftigte am Arbatsort gem. In sunstige Wirtschafdsbereichn warn am Arbatsort 75 Personen sozialversicherungspflichtig bschäftigt. Sozialversicherungspflichtig Beschäftigte am Wohnort hots insgsamt 783 gem. Im verarbatendn Gewerb hots acht, im Bauhaptgwerb zwoa Betriebe gem. Dazua ham im Joa 1999 97 landwirtschafdliche Betriebe mit a landwirtschafdlich gnutzten Fläche vo 2316 ha existiert, davo warn 1780 ha Ackerfläche.
Gråmstätt

Gromstätt (amtli: Grabenstätt) is a Gmoa im obaboarischn Landkroas Traunstoa.
Geografie.
Gromstätt liegt im Cheamgau, am Sidostufa vom Cheamsee. De naxte Autobahn wia aa da naxte Bahnhof san an da Streckn Minga-Salzburg zum findn.
Nachbargmoana.
Bergn, Cheaming, Staudach-Egerndach, Traunstoa, Übasee und Vachadorf.
Gmoagliederung.
Gromstätt gliedert si in de Ortsteile Bergn bei Erlstätt, Erlstätt, Gromstätt, Hirschau, Höring, Marwang und Winkl.
Gschicht.
No heit weisn de Grundmauern vo am groaßn remischn Guatshof auf de Besiedelung in keltisch-remischa Zeit hi. Easchtmalig urkundlich erwähnt worn is Gromstätt am 8. Juni 959 in a Urkundn vom Kine Otto dem Groaßn in Salzburg. Da Raum um Gromstätt wead zu Beginn vom 10. Jahrhunderts ois "comitatus Teginberti" (Grafschaft vom Reginbert) gführt. Da Vawoitungsbereich war im wesentlichen oidbesiedelts Land und zeascht aa salzburgerisch' Urbar, is im Jahr 1275 an Bayern zruckgfoin. Schloss Grabenstätt is Sitz vo a ungeschlossenen Hofmark gwen, de Inhaber warn im 18. Jahrhundert de Grafn vo Rheinstoa und Tattenbach. 1803 wead de Hofmark aufglöst und 1818 wead Grabenstätt a selbständige politische Gmoa. 1978 wern bei da Gmoagebietsreform de bisherigen Gmoan Gromstätt, Erlstätt und Obahochstätt zu a Einheitsgmoa mit am Verwaltungssitz Grabenstätt zsammagschlossn. 1981 san Oba- und Untahochstätt in de Gmoa Cheaming ausgliedert worn.
Eihwohnaentwicklung.
Auf dem Gebiet vo da Gmoa san 1970 2586, 1987 dann 3145, 2000 4090, 2014 4319 und im Joar 2015 4340 Eihwohna zejt worn.
Politik.
Buagamoasta is da Schützinger Georg.
De Gmoasteiaeinnahmen warn im Joar 1999 umgrechnet 2.341.000 €, davon warn de Gwerbesteiaeinnahmen (netto) umgerechnet 846.000 €.
Sengaswiadigkeiten.
In am Landschaftsschutzgebiet liegt da Tüttensee.
Wirtschafd und Infrastruktur.
Wirtschafd sowia Land- und Forstwirtschafd.
Es hot 1998 nach da amtlichen Statistik im Bereich vo da Land- und Forstwirtschaft 26, im produzierenden Gewerbe 356 und im Bereich Handel und Vakea 368 sozialversicherungspflichtig Beschäftigte am Arbatsort gem. In sonstige Wirtschafdsbereiche warn am Arbatsort 150 Personen sozialversicherungspflichtig bschäftigt. Sozialversicherungspflichtig Beschäftigte am Wohnort hots insgesamt 1155 gem. Im verarbeitenden Gewerbe hots koane, im Bauhaptgewerbe zehn Betriebe gem. Zudem ham im Joar 1999 81 landwirtschafdliche Betriebe mit a landwirtschafdlich genutzten Flächn vo 2031 ha existiert, davo warn 703 ha Ackerfläche und 1320 ha Wiesn.
Buidung.
Im Joar 1999 ham folgende Eirichtunga existiert:
Hagge

A Hagge (std.: Beil), a Haggl, is a kloane Hogg. Im Untaschied zua Hogg, wo zwoahende vawendd wead, wead a Hagge oahendi vawendd.
In da Umgangssproch werd zwischn Hogg und Hagge oft gor ned untaschiedn, in da Archäologie scho: A Hogg hod a Schoftloch, a Hagge ned.
Vawendung.
S Hagge wead no vuiseitiga eigsetzt ois wia de Hogg: vom Tischla, vom Zimmara, vom Maura, vo da Feiawehr, in da Kuchl, fia de Goartnorbat usw.
Friara is s Hagge aa ois Woffm eigsetzt worn. De US-Army vawendd heit no s Hagge ois Weakzeig und Woffm. Am Beispui vom Tomahawk siagt ma, dass s Hagge friara aa fir kuitische Zweck vawenndt worn is.
Simpl

S'Simpl is a Kabareetheata in da Weana Innenstod, des 1912 entstaundn is. Es woa aufaungs bekaunnt fia artistische und musikalische Doabietungen, mim Karl Farkas hot duat daun s'Revüetheata Einzug gnumma, wos bis kuaz voam Aunschluss duat im Programm woa.
Im Zwoatn Wöödkriag haum netta "reichsdeitsche" Schauspüila mitmocha deafn, und s'Theata hod ma ois Luftschutzkella heagnumma.
Nochm Kriag haums wieda normal weidagmocht, oba eascht, wia da Farkas 1950 zruckkemma is, is da Erfoig aa wieda kemma. Aundare berühmte Leid aus dera Zeit woan da Ernst Waldbrunn, da Hugo Wiener, da Otto Schenk und a bor aundare. Dozumois woa s'Simpl aa im ORF oft a fixa Programmpunkt.
Da Farkas hod s'Simpl bis zu seim Tod 1971 gleitet, nochhant kuaz da Hugo Wiener und daun da Martin Flossmann. Seit 1993 is da Michael Niavarani da Leita vum Simpl.
Aa heid nu is s'Simpl ane vu de erfoigreichstn Kabareebühnen in Wean.
Schbrosswokale

A Fenomen fum Boarischn, wos owa heit neta mea in gauns wenig Regionen und doat a neta bai de ödastn Dialekt-Schbrecha fia kimt, san de Schbrosswokale. In da Schbrochwissnschoft wiad des intanazional a mim grichischn Woat Anaptyxe ("anaptyxis" = Entfoitung) oda Sanskrit: Svarabhakti (da Wokal aus da mitlan Rai) bezaichnet und kimt a in aundane Schbrochn fia. Des gaunze entschded foa oim, damid beschdimte Wokabin and n Glaung und de Schbrochmelodi aubasst wean kinan.
Schbrosswokale und d R-Wokalisiarung.
Schbrosswokale gibt s im Boarischn foa oim geografisch doat, wo koa R-Wokalisiarung gmocht wiad. Dabai blaibt s R im Auslaud, oiso am End fu ana Süm oda am End fu am Woat, eahoidn, und es wiad zwischn m R und im Konsonant, dea danoch kimt, nu a Wokal aigfügt. Wöcha Wokal des is, hengt fu de Wokale dafoa ob.
Oft wiad a heit a Mischfoam gret, wo s R so hoiwads wokalisiad wiad - oiso es entschded a zusezlichs A, drozdem blaibt s R eahoidn und es wiad nu a Anaptyxe aigfügt.
Im Weanarischn.
Schbrosswokale keman in ana aundan Foam sogoa im oidn weanarischn Dialekt foa. Dabai wiad zwischn zwoa Konsonant a Schwa-Laut aigfügt, oiso a kuazs neta hoibads ausgschbrochns A. Baischbü im Weanarischn:
Leit, de Deitsch oda Boarisch leanan.
Schbrossvokale keman heit a oft bai Leit foa, de a ned deitsche Muadaschbroch haum, in dea nia mearare Konsonantn hintaranaund fia keman (zum Beispüi Ungarisch, Diakisch) und Hochdeitsch ois Fremdschbroch leanan (DaF). Soiche Leit füng daun in hochdeitsche Wöata, owa a bai boarische Dialektwöata, Schbrosswokale ai, damid si si mid da Ausschbroch laichda dan.
Baischbü dafia san:
Schdurumpf fia 'Schdrumpf' (Strumpf)
Schanaps fia 'Schnops' (Schnaps)
Schbrosswokale bai ausgwaundate Wöata.
Es kimt a fia, doss deitsche oda boarische Wöata mid soichane Schbrosswokale drin in aundare Schbrochn ois Fremdwöata iwanuma wean, wai s aso bessa in Schbrochritmus fu deara Schbroch basd.
Baischbü:
Kuruş (diakische Wearungseinheit) aus Groschen
In da Kindaschbroch.
A kloane Kinda broduzian soichane Lautfenomen maunchmoi, wauns grod zum ren aufaungan.
Baischbü dafia san: Sandara schdod Sandra
Baischbü.
Baim Liad "Akipenga" fum Hubeat fu Goisan (Liad 12 aufn "Gombe"-Album) keman im Aufaungsgsazl glai a gaunza Haufn fu Schbrosswokal fia, aso wias im oidn Goisaradialekt gret woan han. S'Gsazl, wos um Afrika ged, hoast aso:
"Do wo de hea keman iss woitla hoas"
"Owa ned an jiada duad si oans so a Roas"
"Wai d’Leit san orim und s’Bia is worim"
"Owa an am worim Bia is nu koana gschdoarim"
Helmut Schmidt

Da Helmut Schmidt (Helmut Heinrich Waldemar Schmidt) (* 23. Dezemba 1918 in Hamburg; † 10. Novemba 2015 in Hamburg) woa a deitscha Politika. Er wor bei der SPD und vo 1974 bis 1982 da Bundeskanzla vo da Bundesrepublik Deitschland. 
Am 1. Oktober 1982 is a durch a konstruktivs Misstrauensvotum obglest worn, ais sei damaliga Partner, de FDP, zur CDU/CSU gwexlt is, und damit de SPD-FDP-Koalition ausananda gfoin is. Sei Nochfoiga is da Helmut Kohl von da CDU worn.
Ea wor voahea vo 1967 bis 1969 Voasitzenda vo da SPD-Bundestagsfraktion, 1969 bis 1972 Vateidigungsminista, 1972 Wirtschafts- und Finanzminista, 1972 bis 1974 Finanzminista. Seit 1983 wor a Midaussagewa vo da Wochnzeidung „Die Zeit“.
Boarische Grammatik (Substantive)

Thema vo dem Artikl han de Substantive, eana Gschlecht und Deklination, de bschtimmtn und unbschtimmtn Artikl und de Vakleanarung.
Untaschiad im grammatischn Gschlecht.
In da boarischn Sproch gibts Werta, de zwar dessoibe bedeiten wia im Deitschen, awa a anders Gschlecht ham, zum Beispui:
Genitiv.
"Haptartikl: Boarische Grammatik (Genitif)"
Ani vo de wichtigstn grammatikalischn Bsondaheitn vom Boarischn is, dass' koan Genitiv gibt. De drei Fälle vom Boarischn san Nominativ ("da Bua"), Dativ ("im/am Buam") und Akkusativ ("in/an Bua"). Stodn Genitiv nimmt ma de Präposizion vo her oda an Dativ zammat miam Possessivpronoma, wenn ma song wui, dass ebs am Menschn khöat.
und assadem aa no da Vokativ.
Wia im Lateinischen aa gibts im Boarischen an Vokativ, den brauchts, wennst oan oda mera ooredst:
Da Nominativ "Johann kommt." hoaßt im Boarischen "Da Hans kimmt." und fangt mit'm Adiggl voam Nama oo.
Im Vokativ "Johann, komm!" hoaßt dann blos no "Hans, kimm!", da stejt dann koa Adiggl mea voam Nama.
Nominativ, Dàtiv und Akkusativ.
Boarische Weada muas ma, weis koan Genitiv hamd, aa a weng andas deklinian (de Umschreibungen fian Genitiv sand in da foigadn Taböin "kursiv" gschriem). Voa oim de Adiggl han rechd undaschiedlich zum Deitschn.
Anmerkung: Des "gg" bei Brugg/Bruck is net stimmhoft und im WMB mehra wia "ck". 
Bei da Singular Form "die Brücke" kon ma "de Bruck" oda "de Bruckn" sogn.
De Artikl.
Da bestimmte Artikl.
Da unbetonte, bestimmte Artikl d wead ban Ren gern on'n Konsonantn von Haptwort, wos folgt, oglicha. Tolwais hans sugor nemmer zon hejern. De druntere Tabölln zoigt olle Forma, dej wou entstej kinna:
Da unbestimmte Artikl.
Ba de Artikl in Dativ konn es m aa zo ran n ogschliffa wern, egol obs ejtz a unbestimmter, a bestimmter oder a bestimmter ohengter Artikl is. Vor Lippmlautt blaibts ban Ren trotzdean a m, walsase ogleicht. De haintinga Dialekte holtnse owa immer stirker ons Standarddeitsche und unterschain es Dativ-m und es Akkusativ-n aa wej durn.
Vakloanarung.
De Vakloanarungsform im Boarischn is "l", "al" oda "ei" (NB: Oazoi: -l, -ăl; Mehrzoi: -lă, -ălă). Des ersetzt des standarddeitsche "chen" oda "lein". Ebmfois wead des bei Vakloanarunga entstehade "ä" ois hells "à", "äu" ois "ei" und "ü" ois "i" ausgsprocha. Insgsamt ko ma song, dass im Boarischn de Vakloanarungsform recht oft hergnumma wead, aa wann des Objekt im Hochdeitschn no ois "normalgroß" geitn daad. Beispuisweis sogt ma zu ara normalgroßn Bierflaschn meistns "ă Flàschl Bier".
* WMB = westmiddlboarisch
* OMB = ostmiddlboarisch
Boarische Grammatik (Adjektive)

Es Thema vo dean Artikl han d Adjektive.
Deklination.
attributiv.
De attributiv brauchtn Adjektive, olso dej wou vor an Substantiv stenga und des gnejer bstimma, wern dekliniad:
Bsunders bols um Lait gejt, kinna oa Endunga in Singular aa weggafolln:
An Genitiv hout es Boarische dou niat, fia dean wead da Dativ vawendt, baispülswais "en guatn Mo sei Kind" oda "es Kind von guatn Mo", "de guatn Lait eanere Kinder" oda "de Kinder vo de guatn Lait".
Mit de Possessivpronomen lautn d Adjektive aa wej min unbstimmtn Artikl, baispülswais 'sei guater Mo", 'sei guate Frau", 'sei guats Kind", 'seine guatn Lait".
In de Dialekte, wou es "n" tolwais vokalisiad wead, wead d Endung -n zo ran -a, baispülswais "an longa Haxn" (owa: "an kurzn Haxn"), oda "de kloana Kinder" (owa: "de guatn Kinder"), dou aa "de kloan Kinder".
D Endung -er wead in Dialekte, wou es "r" vokalisiad wead, gsprocha, und in Dialekte, wou es "r" niat vokalisiad wead oda .
prädikativ.
De prädikativ brauchtn Adjektive, olso dej wou hintern Substantiv stenga und wos iwa des assong, wern niat dekliniad:
Prädikative Attribute.
Es Boarische kennt aa prädikative Attribute - wej d Grammatiker song.
Büldn tout'mas mit da Glaichsetzungspartikl oisa (MB) oda onsa (NB) + -er (gsprocha ) oda -e (in Siidostn vo Oltbayern) ons Adjektiv oda Partizip oghengt. D Glaichsetzungspartikl ko aa weggafolln.
A por Beispül:
Es Attribut ghejert quase zo de Substantive: "Da Montl is nei." • "Dej Schouch in Gonzn." • "Mai Muater is kronk." • "Dej Öpfl han grej." • "Da Bou woant." • "I, wenn'e gstorm bi."
Staicherung.
D Staicherungsrai is "jung - jinger - jingst", 'schlecht - schlechter - schlechtest". Firn Komparativ wead olso -er oghenkt. Dej Endung wead in Dialekte, wou es "r" vokalisiad wead, gsprocha, und in Dialekte, wou es "r" niat vokalisiad wead oda . Firn Superlativ wead -st oghenkt. Dej Endung wead gsprocha, und normolerwais wenn vor derer a 's" oda a "t" stejt.
Da Superlativ wead owa bsunders in traditionölln Boarisch gern durchn Komparativ ersetzt. Baispülswais "da jinger" (dou iss quase egol, obs zwoa oda mejerer han), deitlicher "da ollerjinger", des is essölwe wej "da jingste". Oder "om jingern", des is essölwe wej "om jingstn".
Es Vagleichswort is "wia", NB: "wej" (in öltern Dialekt aa: "wos"), oda "ois wia", vaschliffa "as wia", NB: "ols wej", vaschliffa "as wej".
D Baispül in de druntern Tabölln asu gschrim, wejs tippischaweis asprocha wern.
Aa ban Boarischn gits Adjektive, dej wou niat reglmasse gstaichert wern:
* WMB = Westmiddlboarisch
* OMB = Ostmiddlboarisch
Bechlarn

Bechlarn (aumtli: Pöchlarn) is a Stod mit 3.957 Eihwohna (2016) im Bezirk Mök in Niedaöstareich.
Geografie.
Bechlarn liegt im Mostviadl, am südlichn (rechtn) Ufa vo da Donau direkt an da Mindung vo da Erlauf, im Nibelungengau, und wead aa ois "Nibelungenstod" bezeichnet. De Fläche vo da Stod umfosst 17,89 Quadratkilometa. 16,47 Prozent von da Flächn sa Woid.
Gmoagliedarung.
De Stod Bechlarn besteht aus sechs Katastralgmoana:
Gschicht.
Scho 4000 vua Kristus is de Region bsiedelt gwen, an dera Stöi woa a wichtiga Donauibagang und a kloans remischs Kastell. Bechlarn wead ois "Bechelaren" im Nibelungenliad ois Stammburg vom Rüdiger von Bechelaren gnennt.
Politik.
Buagamoasta da Stod is da Franz Heisler (ÖVP), Amtsleita da Johannes Giestheuer.
Im Stodgmoarod gibts noch da Woi 2015 bei insgsamt 23 Sitz foigende Mandatsvateilung:
ÖVP 12, FPÖ 6, SPÖ 3, INPÖ 1, Greane 1.